નવી દિલ્હીઃ મોદી સરકાર અસંગઠિત ક્ષેત્રમાં કામ કરી રહેલા આશરે 40 કરોડ જેટલા વર્કર્સને યૂનિક આઈડી આપવા જઈ રહી છે. આના માટે અસંગઠિત ક્ષેત્રના વર્કર્સનું એક નેશનલ પ્લેટફોર્મ બનાવવામાં આવશે. લેબર મિનિસ્ટ્રીએ અસંગઠિત ક્ષેત્રના વર્કર્સ માટે નેશનલ પ્લેટફોર્મ બનાવવા અને આધાર સાથે જોડાયેલા આઈડેન્ટિફિકેશન નંબરને ફાળવવા માટે ટેન્ડર પણ જાહેર કર્યું છે. સરકારની યોજના આ પ્લેટફોર્મ દ્વારા 40 કરોડ વર્કર્સ અને તેમના પરિવારોને તમામ સ્કીમોનો ફાયદો પહોંચાડવાની છે.